**УВАЖАЕМИ ГРАЖДАНИ,**

В случай че в срока до 26 юни 2021 г. не сте подали заявление за гласуване с подвижна избирателна кутия за насрочените за 11 юли 2021 г. избори за народни представители, Ви уведомяваме, че на територията на Столична община със [**Заповед № СОА21-РД09- 910/28.06.2021 г. на кмета на СО**](https://www.sofia.bg/documents/20182/12482891/%D0%B7%D0%B0%D0%BF%D0%BE%D0%B2%D0%B5%D0%B4.%D0%BE%D0%B1%D1%80%D0%B0%D0%B7%D1%83%D0%B2%D0%B0%D0%BD%D0%B5%2B%D0%BD%D0%B0%2B%D0%9F%D0%A1%D0%98%D0%9A.%D0%9D%D0%A1-%2B%D1%8E%D0%BB%D0%B8%2B2021%2B%281%29.pdf/220a886c-eb28-4437-ae34-67a58e34f6c5) са образувани 14 (четиринадесет) подвижни секционни избирателни комисии (ПСИК).

Независимо от обстоятелството дали на територията на Вашия район е образувана ПСИК, Столичната община е създала необходимата организация всички избиратели с трайни увреждания на територията на Столична община да бъдат обслужени в изборния ден.

Предвид горното, може да заявите желанието си в срок до **05 юли 2021 г.** по един от следните начини, в съответствие с чл. 37, ал. 1 от Изборния кодекс:

**1.** В писмена форма **чрез саморъчно подписано** заявление  по образец – Приложение № 14 (по чл. 37, ал. 1 и 2 от Изборния кодекс, без изискване за прилагане на копие от документ, издаден от ТЕЛК/НЕЛК) и

- подадено от**упълномощено лице с пълномощно** (без изискване за нотариална заверка на същото) в Столична община/районната администрация;

- изпратено по факс: **02 988 56 97**;

- изпратено по пощата на адрес: гр. София, ул. „Московска“ № 33, Столична община.

[**БЛАНКА НА ЗАЯВЛЕНИЕ НА ХАРТИЕН НОСИТЕЛ**](https://www.sofia.bg/documents/20182/12482891/2021-06-29-Prilojenie%2BN%2B14-%D0%9D%D0%A1-Zaiavlenie-glasuvane.podvizna-kutiya.doc/a0632342-0c11-4726-bfae-6bcde3869108)

**2.** По електронен път чрез подаване на електронно заявление, като за същото не се изисква подпис:

-  чрез Портала на Столична община за електронни услуги – избори за народни представители  – 2021 г.  <https://izbori.sofia.bg/public/home/izbori/index>

- на ел. поща psik@sofia.bg  – [**БЛАНКА**](https://www.sofia.bg/documents/20182/12482891/2021-06-29-Prilojenie%2BN%2B14-%D0%9D%D0%A1-Zaiavlenie-glasuvane.podvizna-kutiya.doc/a0632342-0c11-4726-bfae-6bcde3869108)

Подаване на заявление можете да направите и към съответната районна администрация на Столична община.

Органът по чл. 23, ал. 1 от ИК извършва проверка и установява наличието на трайно увреждане на избирателя по служебен път, като вътрешна електронна административна услуга по реда на Закона за електронното управление. Когато служебната проверка е неуспешна, органът по чл. 23, ал. 1 от ИК изисква от заявителя документ, издаден от ТЕЛК/НЕЛК, удостоверяващ увреждането.

За допълнителна информация можете да се обръщате към нас на безплатен телефон: **02 904 13 51.**

**Бъдете здрави! Заедно можем всичко!**